b'\n_START_ARTICLE_\nTrekkboer\n_START_PARAGRAPH_\nEls trekkboers (pronunciaci\xc3\xb3 correcta "tr\xc3\xa8kburs", ja que en afrikaans i neerland\xc3\xa8s, el diftong "oe" equival a "u" catalana; significat literal: camperol, granger, si b\xc3\xa9 \xc3\xa9s habitual pronunciar-ho tal com s\'escriu) foren b\xc3\xb2ers blancs de Sud-\xc3\xa0frica que al segle XVII es van allunyar de les proximitats de Ciutat del Cap cap a la part oriental del cap, per escapar de l\'autocr\xc3\xa0tic govern de la Companyia Holandesa de les \xc3\x8dndies Orientals_NEWLINE_Al segle XVIII aquests agricultors habitaven en l\'actual prov\xc3\xadncia del Cap Oriental. Quan a principis del segle XIX van comen\xc3\xa7ar a experimentar la creixent pressi\xc3\xb3 dels anglesos, molts grangers van decidir anar-se\'n cap al nord i cap a l\'est. Els grangers s\'anomenaren a si mateixos Voortrekkers i entre el 1830 i el 1850 van dur a terme una migraci\xc3\xb3 que seria coneguda com a Gran Trek_NEWLINE_Amb el descobriment d\'or i diamants en aquelles terres, Gran Bretanya va voler annexionar-se aquells territoris, la qual cosa va derivar en un enfrontament obert durant les anomenades Guerres B\xc3\xb2er que van oc\xc3\xb3rrer entre 1899 i 1902, en les quals va ser protagonista Robert Baden-Powell, fundador de l\'escoltisme mundial.'